OpenLLM-France/wikimedia huggingface dataset:
# TP d'Or 1997

Els premis TP d'Or 1997 foren entregats el 17 de gener de 1998 en un acte celebrat al Palau de Congressos de Madrid presentat per Jordi González i Belinda Washington i retransmès per Telecinco.
| Categoria | Programa | Persona | Resultat |
| Actor | Médico de familia | Emilio Aragón | Guanyador |
| Actor | Querido maestro | Imanol Arias | Nominat |
| Actor | La casa de los líos | Arturo Fernández | Nominat |
| Actriu | Hostal Royal Manzanares | Lina Morgan | Guanyadora |
| Actriu | Médico de familia | Lydia Bosch | Nominada |
| Actriu | Médico de familia | Luisa Martín | Nominada |
| Presentador | Crónicas Marcianas | Javier Sardà | Guanyador |
| Presentador | Grand Prix i ¿Qué apostamos? | Ramón García | Nominat |
| Presentador | La 2 Noticias | Lorenzo Milá | Nominat |
| Presentadora | ¡Qué me dices! | Belinda Washington | Guanyadora |
| Presentadora | Ana | Ana García Lozano | Nominada |
| Presentadora | Extra Rosa | Ana Rosa Quintana | Nominada |
| Personatge Revelació | Crónicas Marcianas | Martí Galindo | Guanyador |
| Sèrie Nacional | Médico de familia | Médico de familia | Guanyadora |
| Sèrie Nacional | Hostal Royal Manzanares | Hostal Royal Manzanares | Nominada |
| Sèrie Nacional | La casa de los líos | La casa de los líos | Nominada |
| Informatiu diari | La 2 Noticias | La 2 Noticias | Guanyador |
| Programa d'actualitat i reportatges | Caiga quien caiga | Caiga quien caiga | Guanyador |
| Programa d'espectacles i entreteniment | Sorpresa ¡Sorpresa! | Sorpresa ¡Sorpresa! | Guanyador |
| Concurs | ¿Qué apostamos? | ¿Qué apostamos? | Guanyador |
| Concurs | La parodia nacional | La parodia nacional | Nominat |
| Concurs | Saber y ganar | Saber y ganar | Nominat |
| Magazine i Varietats | Crónicas Marcianas | Crónicas Marcianas | Guanyador |
| Programa d'Entrevistes i debat | Moros y cristianos | Moros y cristianos | Guanyador |
| Premi Especial a tota una vida | Florinda Chico | Florinda Chico | Florinda Chico |

## Referències

* ↑ 25 años de los Tp de Oro, ABC, 23 de gener de 1997
* ↑ Gala TP d'Or 1997 a IMDB pro
# Gran Premi de Sud-àfrica de motociclisme

El Gran Premi de Sud-àfrica de motociclisme fou un esdeveniment esportiu que es disputà en 10 ocasions entre el 1983 i el 2004 al Circuit de Welkom (tret de les edicions inicials celebrades a Kyalami), dins del calendari del Campionat del món de motociclisme.

## Guanyadors

| Any | Circuit | 125 cc | 125 cc | 250 cc | 250 cc | MotoGP | MotoGP | Detalls |
| Any | Circuit | Pilot | Motocicleta | Pilot | Motocicleta | Pilot | Motocicleta | Detalls |
| 2004 | Welkom | Andrea Dovizioso | Honda | Dani Pedrosa | Honda | Valentino Rossi | Yamaha | Detalls |
| 2003 | Welkom | Dani Pedrosa | Honda | Manuel Poggiali | Aprilia | Sete Gibernau | Honda | Detalls |
| 2002 | Welkom | Manuel Poggiali | Gilera | Marco Melandri | Aprilia | Tohru Ukawa | Honda | Detalls |
| | | 125 cc | 125 cc | 250 cc | 250 cc | 500 cc | 500 cc | |
| 2001 | Welkom | Youichi Ui | Derbi | Daijiro Kato | Honda | Valentino Rossi | Honda | Detalls |
| 2000 | Welkom | Arnaud Vincent | Aprilia | Shinya Nakano | Yamaha | Garry McCoy | Yamaha | Detalls |
| 1999 | Welkom | Gianluigi Scalvini | Aprilia | Valentino Rossi | Aprilia | Max Biaggi | Yamaha | Detalls |
| 1992 | Kyalami | Jorge Martínez "Aspar" | Honda | Max Biaggi | Aprilia | John Kocinski | Yamaha | Detalls |
| 1985 | Kyalami | | | Freddie Spencer | Honda | Eddie Lawson | Yamaha | Detalls |
| 1984 | Kyalami | | | Patrick Fernandez | Yamaha | Eddie Lawson | Yamaha | Detalls |
| 1983 | Kyalami | | | Jean-François Baldé | Chevallier | Freddie Spencer | Honda | Detalls |
# Búnquer barraqueta

Búnquer barraqueta és un nom per a designar els sectors polítics blavers i reaccionaris del País Valencià sorgits durant la Transició democràtica espanyola. En paraules de l'historiador Ferran Garcia-Oliver: «dins seu s'atrinxeraren nostàlgics del règim franquista que trobaren en el xovinisme regional una arma poderosa de persuasió i de confusió política».
El fenomen del búnquer barraqueta va ser un moviment polític format per membres de la Junta Central Fallera i persones de l'Ajuntament de València que no volien cap canvi, ni reforma ni ruptura. La figura de Ramon Pascual Lainosa, el president de la Junta Central Fallera fins al 1978 i militant d'Unió Valenciana, així com Miquel Ramón i Izquierdo, l'últim alcalde franquista de la ciutat de València i fundador d'Unió Valenciana, i el catalanòfob Vicente Gonzalez i Lizondo, formarien part del brou de cultiu del blaverisme.

## Referències

* ↑ Berenguer, J. Ricard. «Vicent Berenguer: "Al remat, el búnquer barraqueta ha desfet més que altra cosa"». El Punt Avui, 10-03-2013. [Consulta: 23 maig 2024].
* ↑ Viadel, Francesc. «Mos volen furtar les Falles». Diari La Veu, 15-04-2024. [Consulta: 23 maig 2024].
* ↑ Fontana, Josep «Un llibre per entendre qui són els valencians». El Temps, 15-03-2016, pàg. 42-44.
* ↑ Mancebo, Jorge. «Els vestigis del franquisme a les Falles». Directa, 19-03-2020. [Consulta: 23 maig 2024].
# Bhojakheri

Bhojakheri (o Boja Kheri) fou un estat tributari protegit de l'Índia, del tipus thakurat garantit pel govern britànic. Era tributari de l'estat d'Indore i com aquest formava part de l'Agència de l'Índia Central i després de l'agència de Malwa. La superfície era de 16 km² i la població de 250 habitants el 1901. Els ingressos s'estimaven aquest mateix any en dos mil rúpies. El sobirà tenia el títol de rao i era de la casta sondhia.

## Referències

* * Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Malwa Agency
# La Trois

La Trois és un canal de televisió való generalista i públic, propietat del grup Radio-Télévision belge de la Communauté française (RTBF). Fou llançat per primer cop oficialment el 30 de novembre del 2007 dins de la televisió digital terrestre de la zona francòfona de Bèlgica. El canal havia de ser una còpia derivada, únicament a destinació del territori való i flamenc, del satèl·lit que, des del 2001, s'havia projectat com a canal internacional per a la comunitat valona de fora del país, i va reemetre la programació del canal internacional RTBF Sat fins a la fi de les seves emissions el 15 de febrer del 2010. A partir d'aquell moment, La Trois adquireix autonomia.

## Enllaços externs

* http://www.latrois.be/
# Aromanesos a Bulgària

Els aromanesos (en aromanès: armãnji; búlgar: арумъни), anomenats sovint valacs (búlgar: Власи), són una minoria ètnica no reconeguda a Bulgària.
Gairebé tots procedeixen d'emigracions de Grècia entre 1850 i 1914, o bé de Romania. Hi ha dos grups aromanesos:
* Els aromanesos o valacs, d'origen grec, que són uns tres mil i viuen al sud del país.
* Els romano-vlacs, d'origen romanès, que viuen al nord i són uns trenta mil.
A Bulgària hi ha associacions aromaneses a Peshtera, Velingrad, Dupnitsa, Rakitovo i Blagoevgrad, entre d'altres, i una associació a Sofia (Societat aromanesa de Sofia) que coordina les activitats de l'Associació Valac de Bulgària dirigida pel senyor Kurkchiev. El 1992 van demanar l'obertura d'una escola d'aromanès, però no els fou concedit. En general les relacions amb el govern són bones.

## Referències

* ↑ Markovski, Dimiter. «Bulgaria - a brief history outline. The slavs». Arxivat de l'original el 2006-07-15. [Consulta: 11 gener 2023].
# Ballester

«Ballester» té aquests significats:
* Ballester (menestral), menestral que tenia com a ofici fer ballestes i vendre-les
* Ballester (unitat militar), soldat que combat amb una ballesta
* Ballester (ocell) (Tachymarptis melba), ocell de l'ordre dels falciots
* Biel Ballester Trio, grup català de gipsy jazz o jazz manouche format per Biel Ballester, Leandro Hipaucha i Graci Pedro
* Biografies:
** Alexandre Ballester Moragues (Gavà, 1933) escriptor i dramaturg de sa Pobla (Mallorca)
** Andrés Antonio Ballester Costa (Benejússer, 1959), empresari i polític valencià
** Arnal Ballester (Barcelona, 1955), il·lustrador
** Arnau Ballester (? - Barcelona, 1348), escrivà i conseller reial
** Carme Ballester i Llasat (Barcelona, 1900 — París, 1972) parella del president Lluís Companys
** Inés Ballester (Borriana, 1958), periodista i presentadora valenciana
** Isidre Ballester i Tormo (Nerpio, província d'Albacete, 1876 - València, 1950), arqueòleg i advocat valencià
** Joan Ballester, diversos personatges
** Joaquín Ballester i Sanz (Paterna, 1961), polític valencià, president d'Unió Valenciana del 2005 al 2006
** José Luis Ballester diversos personatges
** Josep Ballester i Roca (Alzira, 1961), poeta i filòleg valencià
** Manuel Ballester Boix (Barcelona, 1919 - 2005), químic català
** Margarita Ballester
** Miquel de Ballester (Tarragona, segles XV - XVI), militar i navegant català
** Ramon Ballester (segle XIII), noble català i del Regne de Mallorca
** Simó Ballester (Manacor ? - Palma 1457), cabdill de la Revolta Forana mallorquina (1450 -1453)
** Vicenç Albert Ballester i Camps (Barcelona, 1872 - el Masnou, 1938), nacionalista català, dissenyador i difusor de la bandera estelada
** Vicente-Juan Ballester Olmos (València, 1948), ufòleg valencià
** Ricard Ballester i Pallerola (Reus 1891 - Barcelona 1973) mestre i poeta reusenc
# The Game of Life

The Game of Life és un joc de tauler de Hasbro que simula la vida d'una persona des de la infantesa fins que es retira. El joc original data de 1860, però la versió popular és la de 1960, que va incorporar un nou disseny del tauler que permetia més interacció als jugadors. La mecànica del joc es basa en l'atzar, ja que cada tirada porta el jugador a una casella determinada on té unes instruccions que afecten a la vida del seu personatge. Moltes etapes vitals impliquen decisions que afecten a caselles posteriors.

## Desenvolupament del joc

Cada jugador té una fitxa en forma de cotxe que simbolitza la seva família. Primer només hi és ell (el conductor) i va movent caselles segons les tirades d'una ruleta al centre. La primera tria rellevant és si seguir una carrera després de l'escola o començar una professió manual: aquesta tindrà ingressos més ràpidament però previsiblement menys guanys a llarg termini que si s'opta per l'educació superior. La professió i el salari venen donats per unes cartes.
Les caselles del tauler tenen diferents colors segons si són etapes obligatòries de la vida o decisions opcionals per al jugador. Hi ha caselles marcades amb símbols de famílies professionals on el jugador que té la carta d'aquell símbol cobra de la resta quan hi cauen. Entre els elements que apareixen cal destacar el pagament d'impostos i assegurances, la compra d'un habitatge i la crisi de la mitjana edat, car tenen afectacions molt rellevants al patrimoni de la família.
El cotxe avança i pot casar-se o no i ampliar la família amb fills, que són representants per nous ocupants del vehicle. Proporcionen alguns privilegis però sobretot impliquen despeses que cal administrar i permeten entrar en joc noves cartes d'esdeveniment.
Els jugadors que arriben a la casella de la vellesa, un cop retirats de la feina, només mouen la ruleta per cobrar la seva pensió al seu torn. Quan tots els jugadors han arribat al final del recorregut, qui té més diners estalviats, guanya.

## Versions

La versió de 1860 es basava en un escaquer on cada caselles incloïa un esdeveniment vital. La fitxa es movia per les caselles acumulant punts per cada esdeveniment feliç i perdent-lo si les instruccions indicaven una desgràcia. El primer jugador a acumular 100 punts era el guanyador.
La versió de 1960 va incorporar per primer cop el tauler amb muntanyes, la roda central i el recorregut en forma de serp que serien les constants en les variants posteriors. Les versions dels anys 70 van canviar només alguns esdeveniments i el valor monetari de cada decisió. Una variant de 1991 premiava els jugadors amb diners si feien determinades accions beneficioses per a la comunitat, com ara el reciclatge. La darrera variant és la de 2005.
Han aparegut també versions temàtiques on la vida segueix els patrons de sèries de dibuixos o personatges famosos, com ara els Pokémon, Bob Esponja o Els Simpson. Igualment hi ha jocs basats en altres èpoques o ambientacions (com la que segueix els planetes de la saga Star Wars).

## Referències

* ↑ «The Game of Life». GameBoardGeek.
# Sebastián Mendívil

Sebastián Mendívil (Barakaldo, 20 de gener de 1915 - 4 de juny de 2014) va ser un combatent republicà, membre de l'Eusko Gudarostea del lehendakari Aguirre.
Nascut al barri de San Vicente de Barakaldo a una família socialista i obrera, l'any 1931 va començar a treballar a la cooperativa dels Altos Hornos de Vizcaya. En el moviment anarquista va aprendre la llengua auxiliar internacional esperanto. Quan va esclatar la Guerra Civil va ser milicià primer i tinent a l'exèrcit republicà després. És conegut per haver estat la cara visible del Batalló Bakunin de la CNT. Després del Pacte de Santoña va intentar escapar en vaixell per anar a França a continuar la lluita, però va ser capturat, jutjat i condemnat l'octubre de 1938. Va aconseguir fugir dels escolapis de Bilbao i va arribar a França, essent internat al camp de concentració de Gurs. Durant la Segona Guerra Mundial va participar en les Companyies de Treballadors Estrangers comandades pels ocupants nazis, treballant a la construcció de fortificacions a Normandia. Allà va col·laborar activament amb la resistència fins que el desembre de 1943 va escapar. Des de llavors va restar en clandestinitat fins a l'alliberament de França. El 1949 va tornar a Euskadi i es va casar amb Cecilia (també coneguda com a Teodora o Teo) Urkiaga. Va ser molt actiu a la Unió d'Excombatents de la Guerra Civil, treballant pel reconeixement dels militars republicans, així com a l'associació d'ex-presoners del camp de Gurs. Va treballar com a comptable i va esdevenir socialista.

## Obres

Sebastià Mendívil ha escrit dos llibres de memòries:
* Miliciano, militar y fugitivo: Memorias de un baracaldés (1992)
* Euskal Herria, la nación de los vascos: Reflexiones de un baracaldés (1996)

## Referències

* 1 2 3 4 5 Gorriti, Iban. «La cara visible del batallón Bakunin de la CNT» p. 28. Deia, 07-06-2014. [Consulta: 1r abril 2018].
* 1 2 «Mendivil». Estel negre. [Consulta: 1r abril 2018].
# Búnquer al turó de Mont-roig

El Búnquer al turó de Mont-roig és una obra de Darnius (Alt Empordà) inclosa a l'Inventari del Patrimoni Arquitectònic de Catalunya.

## Descripció

Búnquer situat al turó del Mont-Roig. És un búnquer del tipus anomenat, niu de metralladora. Eren búnquers de formigó, semienterrats, amb una entrada al darrere i una obertura horitzontal llarga i estreta al davant a on es col·locaven les metralladores per poder veure i disparar l'objectiu.

## Història

L'any 1943, per por a l'entrada dels alemanys per la frontera francesa, els soldats del Regiment de fortificacions número 3, que tenia la seva estada al Castell de Figueres, construïren els búnquers.

## Referències

* 1 2 «Búnquer al turó de Mont-roig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 octubre 2017].
# Blasco Eximénez d'Arenós

Blasco Eximénis d'Arenós dit "el Major" (?-1273/1274) va ser un cavaller del llinatge valencià dels Arenós, tercer senyor d'Arenós. Fill d'Eximén Pérez de Tarazona.

## Matrimoni i descendents

Es casà el 1242, al castell d'Arenós, amb Alda Ferrández Aba-Omahet, filla de Zayd Abu Zayd, amb qui tingué:
* Gonçalbo Eximénez d'Arenós
* Teresa Eximénez d'Arenós i Ferrández, promesa amb Blasco d'Alagón, fill de Blasco II d'Alagón
* Blasco Eximénez d'Arenós i Ferrández
* Sança Eximénez d'Arenós i Ferrández
* Ferrando Eximénez d'Arenós, el 1301 vengué Villamalur, Ayódar i Torralba i el 1303 s'uní a la Companyia Catalana d'Orient de Roger de Flor
* Estefania Eximénez d'Arenós i Ferrández
* Elvira Eximénez d'Arenós i Ferrández, monja
* Mayor Eximénez d'Arenós i Ferrández, monja
* Eximén Pérez d'Arenós i Ferrández

## Referències

* ↑ Escolano, Gaspar. Decadas de la historia de la insigne, y coronada ciudad y reino de Valencia (en castellà). vol 2. Terraza, Aliena y compañia, 1879, p. 312.

## Bibliografia

* Jerónimo Zurita, Anales de la Corona de Aragón (Ed. 1562-1580) (castellà)
* Árbol genealógico de la familia Arenós (castellà)
* Diplomatari del llinatge Arenós

## Vegeu també

* Conquesta de València
* Comarques xurres
# Garcia Ramires

Garcia V de Pamplona o Garcia Ramires, dit el Restaurador (en aragonès: García Remíriz; d. 1110 - Lizarra, Llorca, 1150), fou rei de Pamplona (1134-1150).

## Orígens familiars

Fill de l'infant Ramir Sanxes, senyor de Montsó, i Cristina Rodríguez, filla de Rodrigo Díaz de Vivar. Ramir Sanxes era fill de Sanç Garcés de Navarra, fill il·legítim de Garcia IV Sanxes III de Navarra.

## Ascens al tron

Fou escollit rei de Navarra per la noblesa local i els bisbes navarresos al no acatar les dispossicions testamentàries del rei d'Aragó Alfons I el Batallador.
Buscant una solució a la separació dels Regnes d'Aragó i Navarra, que havien estat governats de forma conjunta des de l'any 1076, fins a la mort d'Alfons I, van decidir que Ramir II governaria Aragó, mentre Garcia V ho faria a Navarra. Mantenint però la supremacia d'Aragó sobre Navarra.

## Aliances i enfrontaments

S'alià amb Alfons I de Portugal el 1137 i s'enfrontà a les aspiracions imperials d'Alfons VII de Castella, a qui havia rendit homenatge en ascendir al tron. Va firmar la pau entre el 1139 i el 1140.
El 1144, després de quedar vidu, Garcia V es va casar amb una filla del rei castellà, cosa que emparentà totes les monarquies cristianes de la península entre elles. Així mateix es tornà a reconèixer vassall d'Alfons VII l'emperador. Gràcies a aquesta unió Garcia V ajudà al rei castellà en la Reconquesta, així participà en la Croada contra al-Mariyya de 1147 al seu costat.
El 1149 va firmar un tractat de pau amb el comte de Barcelona Ramon Berenguer IV, mitjançant el qual el comte català es casaria amb la seva filla Blanca, tot i estar promès amb Peronella d'Aragó. Al morir Garcia V no es va arribar a realitzar el compromís amb Blanca.

## Núpcies i descendents

Es casà després de 1130 amb Margarida de l'Aigle, filla de Gibert de l'Aigle. D'aquest matrimoni tingueren:
* l'infant Sanç VI de Navarra (v 1132-1194), rei de Navarra
* la infanta Blanca Garcés de Navarra (1133-1156), casada el 1151 amb Sanç III de Castella
* la infanta Margarida de Navarra (?-1182), casada el 1150 amb Roger II de Sicília
Es casà, en segones núpcies a la catedral de Lleó, el 24 de juny de 1144 amb Urraca de Castella, filla il·legítima d'Alfons VII de Castella. D'aquest matrimoni tingueren:
* la infanta Sança de Navarra, casada amb Gastó V de Bearn
Tingué un fill il·legítim:
* Roderic Garcés, comte de Montescaglioso

## Mort i successió

Va morir el 21 de novembre de 1150 prop de Lizarra, i fou succeït pel seu fill gran Sanç VI el Savi.

## Referències

* ↑ Grafia SLA - Societat de Lingüística Aragonesa
* ↑ «Garcia VI de Pamplona». Gran Enciclopèdia Catalana. [Consulta: 26 febrer 2014].
* ↑ Fulgosio, Fernando. Cronica de la provincia de Pontevedra (en castellà). Rubio, 1867, p. 55.
# Tineke Fopma

Tineke "Trijntje" Fopma (Húns, Littenseradiel, 21 de juliol de 1953) va una ciclista neerlandesa. Del seu palmarès destaca el Campionat del Món en ruta de 1975.

## Palmarès en ruta

* 1975
** Campiona del món en ruta
* 1979
** Campiona dels Països Baixos en ruta

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Babi

«Babi» té aquests significats:
* Babi Personatge de la mitologia egípcia
* Babis, seguidor de les doctrina del Bab, Sayyid Alí Muhàmmad
# The Game Awards

Els The Game Awards són una cerimònia anual de lliurament de premis que reconeixen els èxits de la indústria dels videojocs. Establerts el 2014, els espectacles estan produïts i presentats pel periodista de jocs Geoff Keighley, que va treballar en el seu predecessor, els Spike Video Game Awards, durant més de deu anys. A més dels premis, The Game Awards inclou estrenes de propers jocs i informació nova sobre títols anunciats anteriorment.

## Premis concedits

| Esdeveniment | Data | Joc de l'any | Lloc | Espectadots (milions) |
| 2014 | December 5 | Dragon Age: Inquisition | The AXIS (Las Vegas) | 1.9 |
| 2015 | December 3 | The Witcher 3: Wild Hunt | Microsoft Theater (Los Angeles) | 2.3 |
| 2016 | December 1 | Overwatch | Microsoft Theater (Los Angeles) | 3.8 |
| 2017 | December 7 | The Legend of Zelda: Breath of the Wild | Microsoft Theater (Los Angeles) | 11.5 |
| 2018 | December 6 | God of War | Microsoft Theater (Los Angeles) | 26.2 |
| 2019 | December 12 | Sekiro: Shadows Die Twice | Microsoft Theater (Los Angeles) | 45.2 |
| 2020 | December 10 | The Last of Us Part II | Esdeveniment virtual | 83 |
| 2021 | December 9 | It Takes Two | Microsoft Theater (Los Angeles) | 85 |
| 2022 | December 8 | Elden Ring | Microsoft Theater (Los Angeles) | 103 |

## Referències

* ↑ «Geoff Keighley unveils The Game Awards 2014 to replace the VGAs», 10-11-2014. [Consulta: 29 novembre 2014].
* 1 2 Crecente, Brian. «The Game Awards audience up 65 percent to 3.8M». Polygon, 06-12-2016. [Consulta: 13 desembre 2017].
* ↑ Crecente, Brian. «The Game Awards audience up 65 percent to 3.8M». Polygon, 06-12-2016. [Consulta: 6 desembre 2016].
* ↑ Crecente, Brian. «The Game Awards Audience Triples to 11.5 Million Livestreams in 2017». Glixel, 12-12-2017. Arxivat de l'original el 12 de desembre 2017. [Consulta: 12 desembre 2017].
* ↑ Takahashi, Dean. «The Game Awards doubles viewership to 26 million livestreams». Venture Beat, 12-12-2018. [Consulta: 12 desembre 2018].
* ↑ «Geoff Keighley Looks to The Game Awards' Future as 2019 Show Delivers Record Numbers», 18-12-2019. [Consulta: 18 desembre 2019].
* ↑ Error: hi ha arxiuurl o arxiudata, però calen tots dos paràmetres.Stedman, Alex. «The Game Awards 2020 Show Hits Record Viewership With 83 Million Livestreams», 17-12-2020. Arxivat de l'original el 17 desembre 2020. [Consulta: 17 desembre 2020].
* ↑ Beresford, Trilby. «The Game Awards Claims High of 85M Views», 20-12-2021. [Consulta: 20 desembre 2021].
* ↑ Zhang, Jenny. «The Game Awards 2022 Received Over 103 Million Views, Sets New Viewership Record». GameSpot, 16-12-2022. [Consulta: 16 desembre 2022].

## Notes

* ↑ Realitzat de manera virtual a causa de la pandèmia de la COVID-19

## Enllaços externs

* Web oficial (anglès)
# Sericulus

Sericulus és un gènere d'ocells de la família dels ptilonorínquids (Ptilonorhynchidae ).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per 4 espècies:
* Sericulus chrysocephalus - jardiner regent.
* Sericulus ardens - jardiner flamíger.
* Sericulus aureus - jardiner auri.
* Sericulus bakeri - jardiner dels Adelbert.
# Búnquer antiaeri (Santa Susanna)

El Búnquer antiaeri és una obra de Santa Susanna (Maresme) protegida com a bé cultural d'interès local.

## Descripció

És un búnquer de planta circular situat a la platja de les Dunes. Té el sostre pla i les úniques obertures són unes finestres molt estretes i llargues.

## Història

Aquest búnquer forma part d'una línia que van construir els ajuntaments republicans del Maresme per defensar-se en cas d'atac dels avions nacionals que s'enlairaven des de Mallorca per bombardejar Barcelona. Es van construir entre finals del 1936 i 1937. en època franquista es van fer servir per vigilar el contraban marítim i a la dècada dels cinquanta es van ocupar famílies d'immigrants.

## Referències

* 1 2 «Búnquer antiaeri». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Bni Yagrine

Bni Yagrine (en àrab بني ياڭرين, Banī Yāgrīn; en amazic ⴱⵏⵉ ⵢⴰⴳⵔⵉⵏ) és una comuna rural de la província de Settat, a la regió de Casablanca-Settat, al Marroc. Segons el cens de 2014 tenia una població total de 13.031 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].